MUNICIPIUL CRAIOVA

CONSILIUL LOCAL AL MUNICIPIULUI CRAIOVA

HOTĂRÂREA NR. 105
privind repartizarea, în vederea închirierii, a locuinţei sociale situată în municipiul Craiova, Strada 22 Decembrie 1989, nr.16, bl.7, sc.1, ap.39
           Consiliul Local al Municipiului Craiova întrunit în şedinţa ordinară din data de 26.03.2026;
           Având în vedere referatul de aprobare nr.75027/2026, raportul nr.77449/2026 întocmit de Direcţia Fond Locativ şi Control Asociaţii de Proprietari și raportul de avizare nr.81296/2026 întocmit de Direcția Juridică, Asistență de Specialitate și Contencios Administrativ prin care se propune repartizarea, în vederea închirierii, a locuinţei sociale situată în municipiul Craiova, Strada 22 Decembrie 1989, nr.16, bl.7, sc.1, ap.39 și avizele nr.5/2026 al Comisiei I - Buget Finanţe, Studii, Prognoze şi Administrarea Domeniului, nr.5/2026 al Comisiei IV - Învăţământ, Cultură, Sănătate, Culte, Tineret şi Sport și nr.9/2026 al Comisiei V- Juridică, Administraţie Publică şi Drepturi Cetăţeneşti;

  În conformitate cu prevederile Legii Locuinţei nr.114/1996, republicată, cu modificările şi completările ulterioare, Hotărârii Guvernului nr.1275/2000 privind aprobarea Normelor metodologice pentru punerea în aplicare a prevederilor Legii locuinţei nr.114/1996, Hotărârii Guvernului nr.310/2007 pentru actualizarea tarifului lunar al chiriei (lei/m2) practicat pentru spaţiile cu destinaţia de locuinţe aparţinând domeniului public sau privat al statului ori al unităţilor administrativ-teritoriale ale acestuia, precum şi pentru locuinţele de serviciu, locuinţele de intervenţie şi căminele pentru salariaţi ale societăţilor comerciale, companiilor naţionale, societăţilor naţionale şi regiilor autonome, Ordonanţei de Urgenţă a Guvernului nr.40/1999 privind protecţia chiriaşilor şi stabilirea chiriei pentru spaţiile cu destinaţia de locuinţe;            
             Potrivit Hotărârii Consiliului Local al Municipiului Craiova nr.512/2025 referitoare la aprobarea listelor pentru stabilirea ordinii de prioritate în soluţionarea cererilor de locuinţe şi în repartizarea locuinţelor sociale, precum şi în repartizarea locuinţelor destinate închirierii din fondul locativ de stat, în anul 2026;
              În temeiul art.129 alin.2 lit.d, coroborat cu alin.7 lit.q, art.139 alin.3 lit.g, art.154 alin.1 şi art.196 alin.1 lit.a din Ordonanţa de Urgenţă a Guvernului nr.57/2019 privind Codul Administrativ, cu modificările şi completările ulterioare;

HOTĂRĂŞTE:

Art.1. Se aprobă repartizarea, în vederea închirierii, a locuinţei sociale compusă din o cameră şi dependinţe, cu  suprafaţa utilă de 11,25 mp., situată în municipiul Craiova, Strada 22 Decembrie 1989, nr.16, bl.7, sc.1, ap.39, către Cincă Eugenia.
Art.2. Se împuterniceşte Primarul Municipiului Craiova să încheie şi să semneze contractul de închiriere al locuinţei identificată la art.1.
Art.3. Primarul Municipiului Craiova, prin aparatul de specialitate: Serviciul Administraţie Publică Locală şi Relaţii cu Consiliul Local, Direcţia Fond Locativ şi Control Asociaţii de Proprietari şi Cincă Eugenia vor aduce la îndeplinire prevederile prezentei hotărâri.

